Diari Oficial de la Generalitat Valenciana


Sumari del DOGV 9731, del 23-11-2023 (2023/11525)

RESOLUCIÓ de 15 de novembre de 2023, del director general de Funció Pública, per la qual s'eleva a definitiva la llista provisional de persones admeses per a les proves selectives d'accés, i es fa pública la data de celebració del primer exercici, per a la cobertura dels llocs oferits mitjançant la convocatòria 5/23, pertanyents al cos superior facultatiu d'estadística, A1-04-13, torn lliure, i es declara deserta la convocatòria 25/23, torn promoció interna, corresponents a l'oferta d'ocupació pública de 2023 per a personal de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11383


Data del document
:   15-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 15 de novembre de 2023, del director general de Funció Pública, per la qual s'eleva a definitiva la llista provisional de persones admeses per a les proves selectives d'accés, i es fa pública la data de celebració del primer exercici, per a la cobertura dels llocs oferits mitjançant la convocatòria 5/23, pertanyents al cos superior facultatiu d'estadística, A1-04-13, torn lliure, i es declara deserta la convocatòria 25/23, torn promoció interna, corresponents a l'oferta d'ocupació pública de 2023 per a personal de l'Administració de la Generalitat. [2023/11585]  
  
Mitjançant la Resolució de 28 de juliol de 2023 (DOGV 9656, 07.08.2023), del director general de Funció Pública, es va publicar la llista provisional de persones admeses per a les proves selectives d'accés al cos objecte d'aquesta resolució.  
D'acord amb el que s'estableix en l'apartat 2 de l'article 15 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en les bases de l'Ordre 8/2023, de 16 de juny, de la Conselleria de Justícia, Interior i Administració Pública (DOGV 9622, 21.06.2023), així com en la disposició transitòria única del Decret llei 12/2022, de 23 de setembre, del Consell, i una vegada transcorregut el termini de reclamacions i esmenes i resoltes aquestes, la direcció general amb competències en matèria de funció pública elevarà a definitiva la relació de persones admeses i excloses mitjançant una resolució que es publicarà en el Diari Oficial de la Generalitat Valenciana, i en la qual s'indicaran la data, el lloc i l'hora de començament de l'exercici en un termini no inferior a 10 dies hàbils respecte a la celebració, així com l'ordre de crida de les persones aspirants, segons el sorteig a què es refereix l'apartat 1 de l'article 17, del mencionat Decret 3/2017.  
  
Mitjançant l'Ordre 21/2023, de 16 de juny, de la Conselleria de Justícia, Interior i Administració Pública (DOGV 9622, 21.06.2023), es van convocar les proves selectives d'accés al cos superior facultatiu d'estadística, A1-04-13, convocatòria 25/23, promoció interna, pel sistema de concurs oposició, corresponents a l'oferta d'ocupació pública de 2023 per a personal de l'Administració de la Generalitat. Una vegada transcorregut el termini de reclamacions i esmenes, i resoltes les mateixes, no concorren aspirants admesos ni exclosos en la convocatòria.  
  
Per tot això, resolc:  
  
Primer  
Elevar a definitiva les llistes provisionals de persones admeses per a les proves selectives d'accés al cos superior facultatiu d'estadística, A1-04-13, convocatòria 5/23, torn lliure, una vegada resoltes les reclamacions i esmenats els defectes. La llista esmentada està recollida en l'annex.  
  
Segon  
Convocar les persones admeses que figuren en l'annex, a la realització de l'exercici, que tindrà lloc el pròxim dia 16 de desembre de 2023, a les 16.30 h, en els següents centres:  
  
Alacant: Universitat d'Alacant, Aulari II del campus de Sant Vicent del Raspeig, carretera de Sant Vicent del Raspeig, s/n, 03125 Sant Vicent del Raspeig.  
  
Castelló: Universitat Jaume I, Facultat de Ciències Jurídiques i Econòmiques, edifici JB1, avinguda Vicent Sos Baynat, s/n, 12099 Castelló de la Plana.  
  
València: Universitat de València, Aulari Nord del campus de Tarongers, avinguda dels Tarongers, s/n, 46723 València.  
  
L'ordre de crida dels aspirants començarà amb la lletra «Y», d'acord amb el resultat del sorteig celebrat el dia 2 de juny de 2023 (DOGV 9615, 12.06.2023).  
Les persones admeses hauran d'acreditar la seua identitat mitjançant la presentació exclusivament de l'original del DNI, del NIE acompanyat del document nacional d'identitat del país d'origen amb foto, del passaport o del permís de conduir emés a Espanya. Així mateix, hauran de portar, necessàriament, bolígraf blau o negre.  
Amb l'antelació adequada es publicaran en el web la distribució d'aules i qualsevol instrucció addicional necessària per a la realització de la prova.  
De conformitat amb el que es disposa en l'apartat 3 de l'article 17 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en relació amb les bases de la convocatòria, les persones convocades perdran el seu dret quan es personen als llocs de celebració una vegada iniciades les proves o quan no hi assistisquen, encara que es dega a causes justificades.  
  
  
Tercer  
Declarar deserta la convocatòria 25/23, promoció interna, corresponent al cos superior facultatiu d'estadística, A1-04-13.  
  
La present resolució posa fi a la via administrativa i, contra aquesta podrà interposar-se un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús, si escau, de qualsevol altre que estimen procedent.  
  
València, 15 de novembre de 2023.- El director general de Funció Pública: Javier Lorente Gual.